LidanRubinov/Halacha-QA huggingface dataset:
שאלה: עקידת יצחק לילדים: כבודו שאלתי בקשר לאחיינים שלי - בן 6 ובן 4. סיפרתי להם פרשת שבוע "לך לך" ובתוך כך הסתבר שמעולם לא שמעו על עקידת יצחק. לא ידעתי מה להגיד, כי זה אולי טראומתי מדי בגיל הזה? (כשלי יהיו ילדים בקרוב בע"ה הם יידעו שזה "אבותינו הקדושים" וכו, אבל כאן מדובר בילדים שקוראים לפרשת השבוע "סיפורי התנ"ך"). איך מציגים זאת לילדים? וכן איך ניתן להסביר שלאברהם אע"ה היו שתי נשים? שהוא התחתן עם השפחה? - הרי ילדים ישר משליכים על עצמם, לא? (כשסיפרתי על גירוש ישמעאל ראיתי את השובב יותר חושש ואמרתי "אתם ילדים טובים" וכו.) כמו כן - אין שום אפשרות לקרוא לשי"ת בשם "השם" או "אלוקים" אז אני אומרת להם "אלו-הים". זה בקשר לפרשת השבוע וכן לשאלות תיאולוגיות שלהם, אז אפשר להקל נכון? ו
תשובה: ילדים צעירים שמספרים להם על עקידת יצחק מקבלים את הדברים באופן בריא, שאברהם עמד בניסיון ועשה רצון ד' וכך גם יצחק. הם לא משליחים מזה על עצמם או על אחרים. כל השנים לימדו ילדים פרשת השבוע וכל מה שכתוב על האבות וזה רק חינך אותם למדות טובות.
שאלה: פירוש פתגם: שלו כבוד הרב, מה זה אומר : אמר רבי שמעון בר יוחאי: אהבה מקלקלת את השורה ושנאה מקלקלת את השורה (בראשית רבה, וירא, פרשה נה, סימן ח)?
תשובה: האהבה ומנגד השנאה גורמים לאדם לשנות מהרגליו. אברהם אבינו מרוב השתקקותו למלא אחר דבר ה' קם בבוקר וחבש בעצמו את חמורו ולא חיכה שיעשה זאת אחד מעבדיו כבכל יום. מנגד, בלעם הרשע מרוב שנאה והשתוקקות לקלל את עם ישראל חבש גם הוא בעצמו את אתונו.
שאלה: תפקידו של האיש בעולם התורה וביהדות בפרט: לכבוד הרב, אני בעלת תשובה ונמצאת בשלב של שידוכים והוצא לי בחור ישיבה. יש לו תכונות טובות ושאיפתו היא אך ורק ללמוד תורה כל היום ולא היה רוצה לעבוד חצי יום יחד אם הלימוד. מעבר לפרט הזה הוא מאוד מאוד מוצא חן בעיני. שלא תבין אני אשמח לבחור שלומד, וגם את הרצון הגדול והשאיפה שלו לקדושה והלימוד אני מאוד אוהבת בו, אני בטוחה שחיים עם בן תורה זה משהו אחר, רק שאצלי קיים פחד להגיע לעניות אם הוא רק ילמד ואני זו שאפרנס, מה גם שיש לי מחשבות ושאלות מה הוא תפקידו של האיש בעולם התורני? ובן תורה בכלל. כי באמת נרקמה אצלי התחושה שעלי כל העול "הגשמי" יפול באופן המעשי על כתפיי ואיך בעצם אוכל לעמוד בזה: אצא לעבוד (פרנסה) גידול וחינוך הילדים ולהיות עקרת הבית שזה בישולים ונקיונות. ובאמת אני לא מצליחה למצוא סדר תפקידים בין האיש ואישה ואו גם את השיוויון. תוכל להסביר לי את העיניין הזה כדי שאוכל לקבל סדר בראש, פרופורציה ורוגע נפשי, שאם כן לא אפסול את השידוך? ושבת
תשובה: ב"ה לך. מאוד שמחתי לקבל את שאלתך, ומאוד הבנתי את החששות ואת התהיות שאת מעלה. אכן, בזמנים עברו, הדבר המצוי ביותר היה שהאשה מקומה בבית, לדאוג לצרכי הבית, ואילו הבעל תפקידו היה לצאת מהבית ולהביא פרנסה. גם כיום למרות השינויים הרבים שבמסגרת הכלכלית העולמית, ברוב המשפחות עיקר הפרנסה היא על ידי עבודתו של הבעל ולכן ללא ספק שמצב שבו הבעל יושב ולומד תורה והאשה היא זו שאחראית על הפרנסה היא מציאות חריגה. יחד עם זה חשוב לדעת שלפעמים נכון לחרוג מהדבר המקובל, ולהתמסר לדברים שהם חשובים בעינינו, גם אם הדברים ידרשו מאיתנו השקעה רבה יותר, ואפילו חיים של צמצום. אין ספק שלימוד תורה והתמסרות ללימוד זה הוא אחד מהדברים החשובים ביותר. התורה היא הבסיס של כל העולם, וכל העולם צריך את התורה. כל אדם שלא מתעלם מהמציאות שסביבו, בעם ישראל בפרט ובעולם בכלל, מבין כמה חשוב לקדם את העולם, כמה חשוב לעשות כל מה שאנו יכולים כדי שהעולם יגיע לתיקון שלו, כדי שהעולם יתקדם ויגיע לשלמות טובה באמת, שלמות שלכולם יהיה טוב יותר, ושהעולם כולו יהיה יותר קשור לאבינו שבשמים. לצורך כך, אין ספק שהעולם זקוק מאוד ללימוד תורה, וזקוק מאוד לאנשים שמוכנים ושמתאימים להתמסר ללימוד תורה, והם יקדמו מאוד את המצב הרוחני של העם, ויעזרו לו להגיע אל היעוד האמיתי שלו, להיות עם שבכל מעשיו מקדש את ה' בעולם. התמסרות זו היא משימה חשובה מאוד, וגם אם היא לזמן מסויים, ולאחר מכן הבעל יוצא ללמוד מקצוע ולעבוד, היא התמסרות חשובה מאוד. יחד עם זה, כל אחד צריך לדעת לבחון את עצמו, איזה יעדים מתאימים לו ואילו יעדים "גדולים עליו" ושהוא מחפש לחיות חיים יותר פשוטים. זו בחירה אישית, שללא ספק שבנויה לא מעט על תפיסת העולם של האדם, על המוכנות ועל ראיית החשיבות של הדברים. לכן, בסופו של דבר השאלה חוזרת אלייך, כמה את מרגישה שאת מסוגלת להתמסר ליעוד גדול כזה, האם זה מתאים לך, או שמא זה מעט גדול עלייך? זו שאלה שרק את תוכלי לענות עליה. רק את מכירה באמת את עצמך ורק את יודעת את הכוחות שלך ואת היכולות שלך. לכן, חשוב מאוד שתשבי עם עצמך ותקבלי החלטה לאיזה כיוון את בוחרת ללכת בחיים, ואני מאמין שתזכי להצליח, ולעלות על דרך המלך. הרב יצחק גרינבלט zahig1 gmail.com
שאלה: תאריך לאזכרה של שנה: סבי נפטר ביום כ"ט באדר א תשע"א. יום הקבורה הינו ל באדר א תשע"א. מתי צריכה להתקיים האזכרה של שנה?
תשובה: אזכרת שנה עושים לפי יום הפטירה. אזכרה בתום שנת אבל שהייתה שנה מעוברת, לפי הספרדים יש לעשות אותה לאחר תום 12 חודש, זאת אומרת, כט בשבט. ואילו האשכנזים נוהגים ביום הפטירה, כט באדר.
שאלה: מכירת נכס חברו ע"י מי שיש לו בה זכות קנין: ראובן חתם לשמעון על שטר התחייבות למכור לו את הדירה, ושמעון שהוא נושא ונותן בנכסיו של ראובן מכר את הדירה ללוי, וכעת שמעון טוען אני הייתי בעל הדירה אלא שלא העברנו את הדירה על שמי כדי לחסוך בהוצאות והכסף שקיבלנו תמורתה שייך לי, ואילו ראובן טוען שמכיון שהוא לא מכר בסופו של דבר את הדירה לשמעון הרי הוא המוכר האמיתי של הדירה והכסף שייך לו. השאלה היא כמובן לדעת הנתיה"מ ודעימיה שמועילה התחייבות בחפץ מסויים, וא"כ שמעון היה יכול לכפות את ראובן למכור לו את הדירה, ולכן אולי יש מקום לטענתו שהמכירה ללוי היא בעצם מעין מימוש של ההתחייבות.
תשובה: טענת שמעון שהוא בעל הדירה אינה נכונה שהרי הייתה רק התחייבות למכור ואת הדירה ובפועל לא נעשתה המכירה, וכן טענתו שבמכירה שמכר שמעון את הדירה ללוי מימש את התחייבות ראובן למכור לו את הדירה גם היא אינה נכונה שהרי ראובן לא הסמיכו למכור עבור עצמו את הדירה, ואין לשמעון כוח לממש התחייבות ראובן באופן עצמאי.
שאלה: שימוש חוזר בכלי זכוכית: האם יש צורך לטבול צנצנות ובקבוקי זכוכית של מוצרים כאשר מעברים אותם לשימוש קבוע?
תשובה: כן. לתשובת הרב ליאור בנושא.
שאלה: תאריך לחתונה: האם גם לאשכנזים מותר להתחתן ב-22.5 כיוון שמדובר בראש חודש?
תשובה: בעיקרון, מי שנוהג את אבלות הספירה מפסח יכול להתחתן מל"ג בעומר. יש שנוהגים שלא להתחתן עד לשלושת ימי ההגבלה ויש שנוהגים גם עד לאחר שבועות. כל אחד יעשה כמנהגו.
שאלה: קיזוז הוצאות ממעשר על שכר דירה: מי שיש לו דירה שהוא משכיר אותה, האם הוא יכול להוריד את עלויות הטיפול בדירה (תיקונים וכיו"ב) מהסכום שלפיו מחשב את מעשר הכספים?
תשובה: כן. מעשר כספים נותנים מהרווחים נטו כמו במס הכנסה.
שאלה: קיזוז משכנתא ממעשר כספים: לרב, ראיתי שהרב התיר קיזוז מהסכום למעשר כספים על דירה מושכרת את המשכנתא. האם זה תקף גם כשהדירה לא נקנתה להשקעה אלא ששוכר אחרת ומשכיר אותה או שבשלב יותר מאוחר קנה קיבל דירה נוספת וגר בשנייה? באופן יותר ספציפי למקרה שלי (שקצת מורכב): כשנישאנו קנינו דירה. בשנים האחרונות אנו משכירים אותה (כרגע 2000 ש"ח) ושוכרים בפחות ותמיד הפרשתי מהרווח בין השכירויות ללא קיזוז המשכנתא (כיום כ-3000 ש"ח, צמוד מדד וזה כולל גם ביטוחים על הדירה ועל חיי הלווים). לאחרונה ירשתי בשותפות עם עוד אדם שתי דירות. עברנו לגור באחת מהן ואני משלם ליורש השני חצי שכר דירה (1400 מתוך 2800) והשנייה מושכרת (ב-1500). איך אני מחשב כמה מעשר לתת? מראש וסליחה על הטרחה. השאלה נשאלה בהמשך לשאלה "מעשר משכר דירה"
תשובה: עליך לעשות מאזן שנתי של הכנסות והוצאות ומהרווח לתת מעשר כמו במס הכנסה.
שאלה: דלת חשמלית בשבת: בבניין בו אנו גרים יש כניסה אחורית ע"י מפתח וכניסה קדמית חשמלית ע"י הקשת צופן או צלצול למישהו שפותח דרך האינטרקום (מבפנים אפשר ידנית לפתוח). 1) האם כשבאים לצאת בשבת ומישהו פתח את הדלת באמצעות החשמל מותר לצאת או רצוי חובה לחכות שהדלת תסגר ואז לפתוח ידנית? 2) כשבאים להכנס ומישהו בדיוק נכנס חשמלית, האם מותר להכנס איתו (הרי היה אפשר להקיף הבנין ולהכנס עם מפתח - אם הוא אצלי), האם מותר להכנס איתו או לא? השאלה נשאלה בהמשך לשאלה "להיכנס לבניין על ידי חילול שבת של יהודי"
תשובה: 1. רצוי לפתוח באופן ידני. למרות שיהיה מותר בדיעבד לצאת אם אדם פתח בצורה חשמלית את הדלת אבל למעשה כיום המנהג הוא שעדיף לפתוח את הדלת ידנית ולא להנות מפתיחה חשמלית של הדלת ע"י מישהו אחר. 2. בדיעבד אפשר להיכנס איתו אבל עדיף להיכנס בפתיחה ידנית או להקיף את הבנין ולפתוח במפתח.
שאלה: לימודי ייעוץ מס: האם מותר ללמוד לימודים לייעוץ מס שבהם לומדים את כל החוקים הקשורים למיסי המדינה, פסקי דין של בתי משפט בנושא וכדו. האם אין בכך איסור של מרים יד בתורת משה?
תשובה: הטלת מסים מותרת. ללא מסים אין אפשרות לקיים חברה אנושית.
שאלה: חשש שעטנז בחצאית: כבוד הרב רציתי לשאול האם חצאית שמרכיביה הם: צמר 42, פוליאסטר 31, כותנה 17, פוליאורטן 8, אלסטן 2, האם יש בה חשש לשעטנז? השאלה נשאלה בהמשך לשאלה "הרכב של בד לגבי שעטנז"
תשובה: לא נראה לי שצריך לחשוש. כי אין בבגד פשתן, וצמר לבד זה לא שעטנז.
שאלה: השבת גניבות: לצערי היתה לי בעיה של גניבות ואני רוצה לעשות על זה תשובה. גרתי בפנימיה ואח"כ בשירות לאומי ובמדרשה וכו, כך שהיו לי שותפות רבות לחדר ו או לדירה במהלך השנים. הייתי משתמשת בדברים שלהן בלי רשות. לא לקחתי חפצים יקרי ערך אבל כן השתמשתי בדברים ששויים כמה שקלים בכל פעם. עם רוב הבנות האלה אין לי קשר היום, ואני גם לא זוכרת את כל המעשים האלה כי אלה דברים שקרו ביום יום. האם אני אמורה לנסות לאתר כל אחת ולהשיב לה כמה שקלים או שאפשר להעריך את הסכום הכולל ולתת אותו לצדקה ולכוון שזה ע"מ לכפר על כל הגניבות?
תשובה: : אם אפשר לשלוח מכתב ולבקש מחילה ממונית כך הטוב ביותר. למי שאין אפשרות אז לעשות צדקה.
שאלה: קידושין בטעות לידידה: קראתי מידע לגבי קידושין שאני לא יודע אם נכונים או לא, ומה לעשות איתם!. לפני שנתיים בערך, הבאתי טבעת לידידה ואמרתי אם אני לא טועה "הרי את מקודשת לי כדת משה וישראל", והיו שני עדים שמה, זה אומר שאני נשוי לה?, ומה עושים אני כבר לא בקשר איתה, יותר נכון בריב, מה עושים במצב כזה?????. גם הבנתי שאם נותנים מתנה לאשה ועלה מחשבה של עניין הקידושין, נקראים נשואים, ואני לפני שנה הבאתי לחברה שלי טבעת מתנה לימולדת, ויש מצב שעלה בראש לי עניין קידושים, מה קורה פה? מה יש מצב שאני נשוי? מה עושים במצבים כאלה. אם נקרא שהתחתנתי למה לא מסבירים לנו את זה? לא העיקר שמלמדים אותנו את הפסוקים ולא את החשיבות שלהם, כי עד היום חשבתי שרק בחתונה אמיתית עם רבנים וכתובה אפשר להתחתן. מה עושיים כבוד הרב?
תשובה: היות ואנו נשאלים לעתים קרובות שאלות מעין אלה חשוב להבהיר את חומרת המעשה. קידושין כמשחק וללא כוונה מכונים בהלכה "קידושי שחוק", ונפסקה ההלכה בשו"ע אבן העזר סימן מ"ב שחוששים לקידושין האלה ואין אומדנות בקידושין ואי אפשר לקבוע בוודאות ולומר שלא התכוונו ברצינות למעשה. ישנן לכך השלכות רבות, הבחורה עשויה להיחשב אשת איש ואם לא יסודר העניין כהלכה ותתחתן בעתיד יהיו בניה חס ו ממזרים, ואף אם הולכים לבית דין מיד ובית הדין מחליטים לתת לה גט הרי שנאסרת מעתה ואילך להינשא לכהן, ועד מתן הגט אסור הבעל לישא אשה אחרת משום חרם דרבינו גרשום. לכן, צריך להימנע ממעשים בלתי אחראיים כאלה, שטות של רגע יכולה לגרום נזק בלתי הפיך והרבה כאב וסבל. למעשה עליך לפנות בדחיפות לבית הדין האזורי והם יחקרו את פרטי המקרה, את מעשה הקידושין, ואת העדים, ויורו לך כיצד לנהוג. להרחבה בנושא עיין בספרי "ביכורי אביב" עמוד 266. אם נתת מתנה לאשה ולא אמרת לה "הרי את מקודשת לי", וקודם לכן לא דיברתם על נושא קידושין או חתונה אין לחשוש שיש משמעות של קידושין למתנה הזו. הרב ניר אביב
שאלה: דת משה, דת יהודי או דת ישראל: לרב מה ההבדל בין דת משה, דת יהודי ודת ישראל? שבוע טוב אבי
תשובה: לשאלתך על הבדלי המושגים "דת משה ויהודית". מפורש בדברי הגמרא והפוסקים ש"דת משה" היינו מעשים שמנוגדים לתורת משה שעבירתם פוגעת בחיי זוגיות תקינים. כגון: אישה שמכשילה את בעלה בחיי אישות באיסור בטענה שמותרת היא, או אישה שאינה מכשירה את האוכל שמכינה בביתה וכיוצא בזה. "דת יהודית" היינו מעשים שמנוגדים למנהג בנות ישראל הכשרות המקובל - מה שמתבטא בהתנהגות או לבוש שאינם מבטאים עדינות ואצילות כיאה לבת ישראל. מקורות לעיון: מסכת כתובות פרק שביעי משנה ג, גמרא דף עב עמוד א. רמב"ם הלכות אישות פרק כד הלכה יא. שולחן ערוך חלק אבן העזר סימן קטו סעיף א. בשאלתך הזכרת גם "דת ישראל". אולם יש להעיר שאין קשר ישיר בין המושגים הנ"ל למושג זה. "דת ישראל" מוכרת לנו מנוסח הקידושין בו אומר החתן לכלתו "הרי את מקודשת לי. כדת משה וישראל" מה שמבטא רצון להתקדש כדת וכהלכה על פי התורה ועל פי המסורה. בברכת ו הרב נריה אברהמי
שאלה: איך אדע מה גזלתי מאז שאני קטנה: לאחרונה התחזקתי. אני בת 33 ואני זוכרת בילדותי שעשיתי שטויות,למשל, ממלון לקחתי חלוק מגבת שחילקו לחדר או ביקשתי מחברים סיגרייה אחת במקום לקנות וזה היה אומנם אחד אך המון אנשים שונים ממקום עבודה וחברים,לא זוכרת את כולם,אך לא החזרתי להם,עברו השנים,ובכלל מה איך אזכור למי גזלתי,אפילו מהורי כשהיו ישנים לקחתי שיחות טלפון בחשאי. אך מה שקורה, שאני כרגע ממש חוזרת בתשובה אך מתביישת מהשם.
תשובה: מאוד מאוד שמחתי לשמוע על ההתחזקות שלך, היא ממש נפלאה, והינני לברך אותך שתזכי להמשיך הלאה, להתקדם עוד ועוד, לבנות את הקשר עם אבינו שבשמים שיהיה קשר ממש ממש נפלא, קשר זורם ושמח, קשר של עונג רוחני גדול מאוד ושכל משאלות ליבך יתגשמו לטובה. מאוד הבנתי את התחושות שלך, את הרצון מצד אחד לתקן את מה שעשית בעבר, ומצד שני את הקושי. זה מאוד לא נעים. יחד עם זה חשוב לדעת לבדוק כל דבר לגופו. את הדברים שלקחת כשהיית קטנה (קודם לגיל 12) ודאי שאת לא חייבת להחזיר, שכן לפי ההלכה אדם שלקח משהו כשהיה קטן, וכעת גדל, הוא לא חייב להחזיר כדי לחזור בתשובה. לגבי הזמן שבו כבר היית בת 12 ומעלה, ודאי שכדי לחזור בתשובה חשוב להחזיר מה שלקחת, אבל גם בכך יש מקום לומר שאת הסיגריות שלקחת-קיבלת מאחרים, ודאי שאת לא צריכה להחזיר, שודאי שאנשים מוחלים על כך, ולא מקפידים על כך, זה סכום פעוט ואת לא צריכה להחזיר. את החלוק מגבת, את צריכה להתגבר ולשאול את בית המלון אולי את צריכה להחזיר או לשלם את השויי שלו. כדאי לתקן אחת ולתמיד את מה שהיה. זה יגרום לך ממש לתחושה טובה. וגם דבר זה לא יפריע לך בכל התהליך הנפלא שאת עוברת. מההורים ודאי לא צריך להחזיר, שהם ודאי מחלו. אבל מכל האירועים האלו חשוב ללמוד כמה צריך להיזהר, וכמה אי ידיעה עלולה להוביל את האדם לעשות דברים לא טובים. לימוד שלך מאירועים אלו, יקדם אותך בהתקדמות הרוחנית שלך, ותזכי לתשובה מלאה, וגם הדבר יהפך לך לזכויות גדולות. אשמח להיות בקשר ולעזור לך בכל מה שאוכל. את מוזמנת לפנות אלי אל האימייל שלי, בכל שאלה ובקשה ואשתדל לעזור. הרב יצחק גרינבלט zahig1 gmail.com
שאלה: תאריך חתונה: ברצוני לשאול לגבי תאריך חתונה מסויים האם מותר ביום זה להתחתן לאשכנזים. התאריך הוא 24.5.2012. ג סיוון. יום לפני ערב שבועות. אודה מאוד אם תוכלו לעזור לי.
תשובה: מותר להתחתן בתאריך זה. שיהיה לכם הרבה שמחה ואושר, הרב בנימין במברגר
שאלה: מעשרות: ברצוני להודות על השירות המבורך העוזר לי רבות לשמור ולקיים תומ"צ כהלכה! אני עובדת קשה ומרוויחה בקושי 2000 שח בחודש. האם אני מחוייבת לתת מעשרות? כיום אינני נותנת. שנית, האם אוכל לשמור את המעשרות לשימוש כשכר לימוד לילדים שיהיו לי בעזרת ה או איזה דבר שיעזור לי לסגור את החודש בקלות יותר. אם אצטרך לתת לצדקה כמובן שאשה זאת אולם בקושי רב מהבחינה הכלכלית. ויום טוב
תשובה: מעשר כספים הינו מנהג. מי שאינו מבזבז את כספו אלא מוציאו על צורכי החיים השוטפים והכסף לא מספיק לו, אינו צריך לתת מעשר כספים. כדאי לתת סכום כסף קטן קבוע לצדקה.
שאלה: שותפות ביבול זיתים - תרומות ומעשרות: אני נוהג לכבוש זיתים לשמן (מהעצים שבחצרי) בבית בד בשותפות ובערבוב עם חברי (המוסק אותם מעצים השייכים לכלל הציבור במשקו או מעצים שהם הפקר). כמות הזיתים שאני מביא היא כ - 50 ק"ג והכמות שהוא מביא כ- 500 ק"ג (פי 10 בערך) ויותר. הוא נוהג לעשר מהתוצר (שמן) לאחר הכבישה. בד"כ אני נוהג כמוהו אולם בגלל הכמות המעטה של הזיתים שלי השנה עישרתי בטעות חלק מהם (כ -25 ק"ג) כבר לפני הערבוב עם הזיתים שלו. בגלל הכמות הקטנה של הזיתים שלי ובגלל סוג המיכון בבית הבד אני חייב לצרף אותם לזיתים שלו ולערבב אותם, כיצד עלינו לנהוג? עם הזיתים (כחומר גלם) ועם התוצר הסופי (השמן).
תשובה: וברכת ד' א. בזיתי שמן מפרישים לאחר המסיק והפקת השמן. ב. יש בזיתים אלו הרבה תערובות, שלך - חיוב גמור, לחבר - הפקר פטור, ושלו חיוב. כך שיש בפנינו שאלות של תערובות פטור וחיוב. ג. שמן הוא נוזלי, ואנו פוסקים שיש בילה בלח, כך שבכל כמות הנלקחת יש יחסיות של חיוב ופטור. ד. אם אתה יודע כמה פטור וחיוב יש בשמן, נראה שיש להפריש לפי החלק היחסי, דהיינו אם מספר אחוזים חיוב ומספר פטור יש להפריש לפי אחוזי החיוב. ה. לגבי הזיתים שהופרשו קודם הסחיטה של השמן, נראה שיש לחזור ולהפריש בלא ברכה, כיוון שמדין המשנה והשו"ע אין התורה חלה וצריך לחזור ולהפריש, אבל בימינו יש מקילים בכך, בגלל ספק זה כדאי לחזור ולהפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נתינת שם על שם הרוג על קידוש ה : ראיתי את תשובתו של הרב לשאלת אחד הגולשים האם אפשר לקרוא לבתו על שם הדס פוגל שנרצחה. הרב ענה שיש חוששים לקרוא על שם אדם שנרצח בדמי ימיו, ולכן שלא יקראו בשם זה. רציתי לשאול, האם אין הדין שונה שהנהרג נרצח על קידוש ה? שמעתי בשם הרצי"ה (כך הובא בספר קוראי שמו של הרב מישאל רובין) שמצווה לקרוא בשם אדם שנרצח על קידוש ה, ואין לחשוש לכך אף שנרצח צעיר. השאלה נשאלה בהמשך לשאלה "נתינת שם - על שם התינוקת שנרצחה"
תשובה: ואני שמעתי בשמו גם אחרת.
שאלה: לצאת עם בחור שחברתי יצאה איתו: כבוד הרב בעבר חברה מאד טובה שלי יצאה עם בחור הם היו בקשר קרוב לחודש אולי פחות. באחת מהפגישות שלהן הצטרפתי וגם חבר שלו הגיע. כעבור זמן מה החברה והבחור נפרדו. כעבור חצי שנה הבחור יצר איתי קשר, דיברנו, נפגשנו, מצאנו הרבה דברים במשותף. אבל זה נורא פוגע בחברה. כבוד הרב מה נכון לעשות?
תשובה: להמשיך להיפגש. לא לדבר עם חברתך על כך. לבסוף חברתך בסוף תתפייס.
שאלה: להתפלל למזרח: למה כתוב שצריך להתפלל לצד מזרח? הרי אם עומד בצד מזרח של בית המקדש צריך להתפלל לצד מערב?
תשובה: צריך להתפלל לכיוון ירושלים ומקום המקדש. באירופה כיוון התפילה היה למזרח ולכן בספרים מוזכר כיוון זה ככיוון התפילה.
שאלה: כלב מוקצה בשבת: א. אם הכלב מוקצה בשבת? וצריך לקחת אותו לטייל, איך אפשר לעשות את זה? ב. אם הכלב ברח ויש סכנה שינשך, איך אפשר לקשור אותו אם הוא מוקצה?
תשובה: א.בעלי חיים הם מוקצה בשבת. אולם חיות מחמד יש אומרים שכיון שהם מיוחדים לשעשוע הם אינם מוקצה. ונראה שמי שרגיל להשתעשע ולגדל חיות מחמד יכול לסמוך על המתירים ואחר שאינו רגיל בכך ובשבילו חיות מחמד הם בד"כ אינם שעשוע ראוי שיחמיר כאוסרים. ב. עיקר הבעיה אינה באיסור מוקצה אלא באיסור תורה של צידה. יש לדעת שני עקרונות כלליים: 1. צידה מוחלטת היא איסור תורה, כמו עכבר במלכודת. צידה שאינה מוחלטת שגם אחריה צריך להתאמץ ולתפוס את בעל החיים היא צידה מדרבנן כגון הכנסת כלב לחצר. 2. בע"ח מבויית שחוזר בעצמו לביתו אין בו איסור צידה (והוא נחשב ניצוד ועומד). בע"ח החי בטבע יש בו איסור צידה מהתורה ובע"ח מבויית אבל אינו כ"כ ממושמע יש בו איסור צידה מדרבנן והכל לפי הענין והמציאות. ולכן כלב מבויית שברח ועלול להזיק יש מקום להקל ולכוונו שייכנס לחצר ששם איסור הצידה הוא איסור דרבנן שהותר במקום צער ונזק. אולם לקושרו ולצודו באיסור תורה אין להקל אא"כ הסכנה גובלת בפקוח נפש. החכם עיניו בראשו שלא להגיע למצבים מעין אלו בשבת.
שאלה: לקרוא שמו"ת ביום רביעי: לפי הבנתי המובחר הוא לקרוא שמו"ת ביום שישי בצהרים, אך זה לא מתאפשר. הזמן שמתאפשר לי זה יום ד (באותו היום אני מסיים), האם אני מקיים את ההלכה בעניין זה?
תשובה: כן. זמן קריאת שניים מקרא ואחד תרגום הוא ממנחה של שבת לפני ועד לקריאת התורה.
שאלה: תאריך בר מצוה: איזה פרשה יוצא י בתמוז והפטרה?
תשובה: אני מצרף לך קישור ללוח השנה הנמצא באתר: עיין בלוח השנה. בברכת התורה, WWW.Yeshiva.org.il
שאלה: התבודדות או תענית?: בספריו של רבי נחמן כתוב שההתבודדות בדור הזה יש לה מעלה גבוהה מהתענית ושעדיף לצום רק את התעניות שניתקנו ולעשות התבודדויות במקום תעניות נוספות, האם יש ענין?
תשובה: : יש ענינים רבים. הענין הכי טוב הוא ללמוד תורה לשמה ולעשות חסד עם לב גדול.
שאלה: גיל איסור נגיעה: 1. רציתי לדעת, אם ניתן להקיש מהלכות יחוד וצניעות, להלכות נגיעה? כגון: אם השו"ע כותב שאסור להתייחד עם ילדה בת שלוש, האם גם כך יפסוק בנגיעה בילדה בת שלוש? 2. הלכה למעשה: מאיזה גיל של הבת, אסור לגבר לגעת בה?
תשובה: 1. נגיעה של חיבה בילדה בת שלוש אסורה אבל אם זאת בתו או נכדתו אז אין בעיה. 2. מגיל שלוש. ונגיעה שהיא לא חיבה לא נראה לי שיש בעיה עד גיל 12.
שאלה: ברכה על פיצה מבצק עשוי מקמח לבן: כבסיס לפיצה אני מכינה בצק מקמח לבן וקצת שמן ומלח ועליו אני שמה את הגבינה הצהובה ורוטב העגבניות. האם צריך ליטול ידים למאפה הזה?
תשובה: וברכת ד' אני מבין שאת הקמח את לשה במים ובשמן והעיסה עבה וא"כ דינה כפת (אלא אם טעם השמן ניכר מאד ברכתו מזונות) אלא שעל גבי זה את שמה את הגבינה הצהובה, נראה שאם הגבינה הצהובה היא רק כתוספת למאפה א"כ יש ליטול ידים ולברך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ספר תורה בצוואה: קיימת צוואה שנכתבה על ידי אדם שומר מצוות כצוואה אזרחית ולא כצוואה הלכתית, דהיינו המנוח כתב צוואתו בחייו וציוה להוריש את הונו לאחר מותו (לא מצויין בצוואה לדוגמה - "במתנת בריא שתחול מהיום ושעה אחת קודם מיתתי." וכו וכו.). שאלותי הן : 1. האם הצוואה חוקית בדיני ישראל? 2. באחד הסעיפים שבצוואה המנוח ציין שיכתב ספר תורה על שמו כתרומה לבית כנסת. האם ספר תורה זה כשר ומותר שיעשה כך אם הצוואה אינה צוואה הלכתית? לתשובתכם המהירה אודה.!
תשובה: צריך לגשת לבית הדין ולפתוח תיק לקיום צו ירושה. בביה"ד תקבלו תשובות לשאלותיכם. בשורות טובות הרב מיכאל יומטוביאן
שאלה: נוסח "הקושט" בפיטום הקטורת: בפיטום הקטורת באחד עשר סממנים אומרים הקושט בשין ימנית או בשין שמאלית?
תשובה: ברוב הסידורים שבדקתי מופיע בשין ימנית. בחלק מהסידורים הספרדיים ראיתי בשין שמאלית. בברכת התורה, WWW.Yeshiva.org.il
שאלה: מעשר כספים מכספי פיצויים: האם חובה להפריש מעשר כספים מכסף שקיבלתי מחברת ביטוח הרכב כפיצוי על פגיעת גוף?
תשובה: השולחן ערוך והציץ אליעזר כותבים שאין חובה להפריש מעשר כספים אבל זה מנהג יפה להפריש מעשר כספים. חובה אין לך אבל אם אתה נוהג להפריש ממעשר כספים אז תפריש. אבל אם היו לך הוצאות רפואיות בעקבות כך אז אין לך צורך לתת מהכסף אלא אם כן קיבלת פיצוי גבוה יותר מההוצאות שהיו לך, ואז אתה יכול להפריש מהכסף שנשאר לך.
שאלה: עד איזה שעה התענית היום?: עד איזה שעה התענית היום? השאלה נשאלה בהמשך לשאלה "תענית שני קמא, חמישי ושני בתרא"
תשובה: כל תענית מסתיימת בצאת הכוכבים. אלא אם כן, כשקיבלת עליך את התענית התנת שתסיים אותה מוקדם יותר.
שאלה: פתיתים בסיר בשרי וכף עץ חלבית: בישלתי בסיר בשרי שאינו בן יומו פתיתים (פרווה). עירבבתי עם כף עץ שאינה בת יומה שהיא פחות מאחד לשישים של הפתיתים, מה דין הפתיתים, הסיר והכף?
תשובה: הפתיתים מותרים באכילה והכלים אינם צריכים הכשרה.
שאלה: שעטנז במפה: קיבלתי מפה שנראית לי מצמר, האם יש לבדוק בה שעטנז?
תשובה: לא. היא לא בגד.
שאלה: לשבור קוביות קרח בשבת: האם מותר לשבור קוביות קרח המוכנות בשקיות שמחוברות ביניהן ע"י קרח ממלאים השקית שמעוצבת לקוביות וחיבור ביניהן שגם מתמלא מים, האם אין בעיה של מכה בפטיש?
תשובה: אין מכה בפטיש באוכלין.
שאלה: לפצות את עצמי על ת לא הוגן: הרב ענה בעבר על שאלה בעניין דו"ח חניה שקרי של עיריית אילת, שאמנם נעשה לשואלת עוול והיא צריכה לראות היכן תפסיד כמה שפחות. רציתי לשאול, האם יהיה מותר לה לדאוג שכספה יוחזר אליה בדרך לא כ"כ אסטתית, כגון: לקחת רכוש של עיריית אילת וכדו בשביל להחזיר לעצמה את החוב, ואם לא, מה היא יכולה לעשות? השאלה נשאלה בהמשך לשאלה "ת דו"ח חנייה שקרי"
תשובה: אין אפשרות ליטול רכוש של הזולת ע"מ לגבות באמצעותו חוב שהוא סבור שחייבים לו.
שאלה: דיני אבלות על מות הורה: לפי מה שהבנתי ישנם מנהגי אבלות חמורים על מות הורה. אמי נפטרה לא מזמן. סה"כ משפחה די מסורתית אך לא שומרים שבת והולכים מדי פעם לבית הכנסת (לפחות אני). 1. השאלה היא לגבי שנה: אסור לי ללכת למקומות עם מוזיקה כמו פאבים וברים (כן אני יודע שזאת לא שאלה מקובלת כי עצם ההליכה למקומוות כאלה היא לא מקובלת) או מקומות כמו ים, ואם כן לכמה זמן? 2. ישנו איסור מסויים על ראיית סרטים ואם כן, לאיזו תקופה? 3. אני מנגן בגיטרה וכותב שירים, האם אסור לי לנגן במשך תקופה של 30 יום ואסור לי לשמוע בכלל כלי נגינה (כמובן שהנגינה לא למטרת שמחה)? על ההתייחסות
תשובה: ב"ה צר לי לשמוע על פטירתה של אימך, וחשוב מאוד שזמן זה ישמש בשבילך הזדמנות להכיר לה טובה על כל מה שהיה, ולכבד אותה בשמירה על הלכות האבלות באופן הטוב ביותר שאתה מסוגל. שמירה זו גם תעזור לה במקום שהיא נמצאת היום, שכן לימדו אותנו חכמנו זכרונם לברכה שבעולם הבא כבר אי אפשר לקיים מצוות, ואי אפשר לתקן את מה שהיה, ולכן כל הזכויות שאפשר להוסיף בעולם הבא הן זכויות שהצאצאים עושים ועל ידי כך מזכים את ההורים שלהם. לכן מאוד חשוב שתשתדל ובעזרת ה' תצליח לעשות נחת לאבינו שבשמים ולאימך שודאי אהבה אותך מאוד. ברשותך אעבור ישירות אל שאלותיך אחת לאחת בעזרת ה'. 1. הליכה למקומות של מוזיקה ושל שמחה מראים שפטירת האמא איננה דבר חשוב מספיק, ושאין היא משנה את התחושה ואת היום יום, ולכן היא ודאי שלא במקום בימים אלו. על אף שלא קל להפסיק ללכת למקומות אלו, חשוב על אמא שלך שודאי פסק זמן מדבר זה ודאי שיהיה חשוב לה וודאי שיתרום לה בעולם העליון. לכן הימנע מללכת אליהם כמה זמן שאתה יכול. לפי ההלכה למקומות של מוזיקה לא הולכים במשך שנה מקבורתה של אימך. 2. על אף שאין איסור מיוחד בראיית סרטים בשנת האבל, אלא רק הימנעות משמיעת מוזיקה ומבילוי משותף, ראוי שלא להתעסק בכך, ולהשקיע את הזמן במשך השנה בלהנציח ולקדם את שם אימך שתזכה על ידי כך בהמון שפע. 3. נגינה שאיננה למטרת הנאה, אלא ללמידה או לפרנסה, הפוסקים מתירים כשהיא לאחר שלושים יום מיום הקבורה. אך נגינה שאין היא מהמטרות שהוזכרו אלא רק להנאה, צריך להימנע ממנה במשך השנה. א שמח להיות בקשר ולעזור לך עוד בכל מה שאוכל, אתה מוזמן לפנת אלי דרך האימייל בכל שאלה ובקשה ואשמח לעזור. הרב יצח,ק גרינבלט zahig1 gmail.com
שאלה: שמירת צניעות אצל נשים דתיות: האם יש איזו שהיא דעה שמתירה לאישה לא לכסות את הברכיים בכל מצב, כולל בישיבה? לפעמים אני שואל את עצמי אם זה רק אני חושב כך או שבאמת אישה עם חצאית שלא מכסה את הברכיים לגמרי מושכת את העין יותר מאישה עם ג ינס צמוד. ה ירחם. והאישה הדתייה יכולה גם להיות מזרם דתי או חסידי כזה או אחר, ואפילו נשואה לאברך, אבל כשהיא הולכת עם חצאית שלא מכסה את הברכיים גם בישיבה זה מעורר את היצר אצל כולי עלמא, חילונים ודתיים. אני עובד עם חילונים ועם דתיים. אני לא רוצה לומר מה זה עושה לאנשים כשהם רואים אישה נשואה עם פאה נכרית וחצאית עד הברכיים. ה ירחם. יש פה משיכה יתרה ללא ספק. אני לא כל כך בקי בהלכות צניעות כנראה או שיש היתר ויש על מי לסמוך או שעם הזמן נהיה לגיטימי ומקובל ללכת ככה בקהילות תורניות מסויימות. אולי כדי לזכור שמה שחילונים רואים זה אולי לא מה שדתיים רואים. לא יודע. זה נראה שבמקום לשאוף לצניעות, שהיא מהות האישה, מנסים למשוך עיניים חלילה ו"לעבוד" על בורא עולם. הייתי רוצה לדון לכף זכות ולומר שאין להן מודעות והן לא יודעות מה הן יכולות לגרום להרבה אנשים, מבכינת הרהורים, כשהן מתהלכות כך. אני אחד מאלפים של גברים שרוצים לשמור על העיניים ואני אומר בוודאות שלהסיר את העיניים מרגליים של אישה דתייה עם חצאית עד לברכיים, זה קשה כפל כפליים מאשר להסיר את העיניים מאישה שהולכת עם מכנס צמוד, רחמנא ליצלן. אולי אני מרגיש כך כי בעבר לא הייתי שומר על העיניים לצערי או בגלל שאני משתייך לאותו זרם דתי שאליו הן משתייכות. לא יודע. אני אומר את הדברים מתוך כאב. הייתי רוצה לקבל איזה שהוא הסבר על זה.
תשובה: אתה צודק בדבריך. אין לי מה להוסיף.